ΓΡΑΠΤΗ ΕΡΩΤΗΣΗ P-1906/00

υποβολή: Albert Maat (PPE-DE) προς την Επιτροπή

(6 Ιουνίου 2000)

Θέμα: Διαφημιστική εκστρατεία για το βρετανικό χοιρινό κρέας στο Ηνωμένο Βασίλειο

Στο Ηνωμένο Βασίλειο διεξάγεται διαφημιστική εκστρατεία για το βρετανικό χοιρινό κρέας, η αξία της οποίας ανέρχεται σε 7,4 εκατομμύρια (£ 4,6 εκατομμύρια) και η οποία χρηματοδοτείται από το βρετανικό Υπουργείο Γεωργίας και την Meat and Lifestock Commission. Μέσω αφισοκόλλησης, καθώς και μέσω του περιφερειακού και εθνικού τύπου επισημαίνονται οι αποκλίνουσες απαιτήσεις που ισχύουν σε άλλα κράτη μέλη της ΕΕ όσον αφορά τις συνθήκες διαβίωσης των ζώων: η εκστρατεία της 11ης Μαΐου 2000 αναφέρεται στον περιορισμένο χωρό που διαθέτουν τα θηλυκά γουρούνια, ενώ η εκστρατεία της 30ής Μαΐου επισημαίνει τον κίνδυνο καννιβαλισμού που συνεπάγεται η χρησιμοποίηση οστεαλεύρων. Μέσω μιας τέτοιας εκστρατείας αμαυρώνεται (έμμεσα) η εικόνα άλλων κρατών μελών.

Κύριος στόχος της εκστρατείας είναι η τόνωση της κατανάλωσης βρετανικού χοιρινού, τούτο βεβαίως εις βάρος των εξαγωγών χοιρινού κρέατος της Δανίας και των Κάτω Χωρών προς το Ηνωμένο Βασίλειο. Η ως άνω εκστρατεία δρομολογήθηκε λόγω της κρίσης που διέρχεται η βρετανική χοιροτροφία και η οποία οφείλεται μεταξύ άλλων στις διαφορές που χαρακτηρίζουν τις συνθήκες διαβίωσης των ζώων στην Ένωση, αλλά επίσης και στην τιμή της αγγλικής λίρας.

Γνωρίζει η Επιτροπή σχετικά με τη βρετανική διαφημιστική εκστρατεία για το χοιρινό κρέας και ποιά είναι η θέση της έναντι αυτής;

Συμμερίζεται η Επιτροπή την άποψη ότι μια τέτοια εκστρατεία και η συνεπαγόμενη στρέβλωση του ανταγωνισμού αντιβαίνει προς την αρχή της ενιαίας αγοράς; Εάν όχι, για ποιό λόγο;

Συμμερίζεται η επιτροπή την άποψη ότι θα πρέπει να δημιουργηθεί στα πλαίσια της Ενιαίας Αγοράς ένα πεδίο ίσων όρων ανταγωνισμού, με ενιαίους κανόνες όσον αφορά τις συνθήκες διαβίωσης των ζώων, ούτως ώστε να μπορεί να λειτουργεί ο τομέας της χοιροτροφίαςπό τις ίδιες συνθήκες, στο σύνολο της Ευρώπης; Εάν όχι, για ποιό λόγο; Εάν ναι, ποιές ενέργειες προτίθεται να αναλάβει προς τούτο η Επιτροπή;

Απάντηση του κ. Fischler Εξ ονόματος της Επιτροπής

(29 Ιουνίου 2000)

Η Επιτροπή έχειπόψη της τη διαφημιστική εκστρατεία στην οποία αναφέρεται το αξιότιμο μέλος. Η Επιτροπή ξεκίνησε τη διερεύνηση του θέματος μαζί με τις αρχές του Ηνωμένου Βασιλείου. Με την επιφύλαξη του αποτελέσματος των ερευνών αυτών, η Επιτροπή επισημαίνει τη σημασία που έχει η δέουσα τήρηση των κανόνων που διέπουν τις κρατικές ενισχύσεις στον τομέα της προώθησης και της διαφήμισης των γεωργικών προϊόντων όπως περιγράφονται στο πλαίσιο των κρατικών ενισχύσεων για τη διαφήμιση γεωργικών προϊόντων και ορισμένων προϊόντων που δεν αναφέρονται στο παράρτημα ΙΙ (νυν παράρτημα Ι) της συνθήκης ΕΚ με εξαίρεση τα προϊόντα αλιείας(1) και στην ανακοίνωση της Επιτροπής σχετικά με τις κρατικές παρεμβάσεις για την προώθηση των γεωργικών και αλιευτικών προϊόντων(2).

Οι στοιχειώδεις κανόνες για την προστασία των χοίρων σφαγής που εκτρέφονταιπό εντατικές συνθήκες προβλέπονται από την οδηγία του Συμβουλίου 91/630/ΕΟΚ της 19ης Νοεμβρίου 1991(3). Το άρθρο 6 προβλέπει κατάλληλες προτάσεις για τη βελτίωση των όρων διαβίωσης των χοίρων στις μονάδες εκτροφής βάσει μιας ειδικής έκθεσης της επιστημονικής κτηνιατρικής επιτροπής. Η έκθεση αυτή έχει ήδη εγκριθεί και οι ενδιαφερόμενοι μπορούν να τη συμβουλευθούν στην ακόλουθη διεύθυνση Ίντερνετ της Επιτροπής:

http://europa.eu.int/comm/dg24/health/sc/oldcomm4/out_en.html.

Η έκθεση προβαίνει σε διάφορες συστάσεις για τη βελτίωση των όρων διαβίωσης των χοίρων, συμπεριλαμβανομένης της ανάγκης διατήρησης των χοιρομητέρων σε κοινωνικές ομάδες.

Η Επιτροπή θαποβάλει πρόταση τροποποίησης της παρούσας νομοθεσίας βάσει των συστάσεων αυτών και της πρακτικής εμπειρίας των κρατών μελών. Το σχέδιο πρότασης της Επιτροπής, το οποίο βρίσκεται το στάδιο της προετοιμασίας και θαποβληθεί στο Συμβούλιο μέχρι το Σεπτέμβριο 2000, θα περιέχει κυρίως διατάξεις σχετικά με την κατάργηση των απομονωμένων στάβλων για τις χοιρομητέρες. Η πρόταση της Επιτροπής αποσκοπεί επίσης στην δημιουργία χωριστών χώρων παρακολούθησης των συνηθισμένων μοντέλων συμπεριφοράς των ζώων. Θα αντιμετωπιστούν επίσης θέματα όπως είναι ο εμπλουτισμός του περιβάλλοντος και οι ακρωτηριασμοί των χοίρων. Η Επιτροπή, όταν προτείνει μέτρα, θα πρέπει επίσης να λαμβάνειπόψη ορισμένες κοινωνικό-οικονομικές συνέπειες, όπως είναι η κατάργηση των απομονωμένων στάβλων για τις χοιρομητέρες.

(1) ΕΕ C 302 της 12.11.1987.

(2) ΕΕ C 272 της 28.10.1986.

(3) ΕΕ L 340 της 11.12.1991.